Lisa 8 Ehitustööde hankimiseks lähteülesanne

Nõuded ehitustöödele

Töö käigus rajada projekteeritud lahendus antud tehnilises kirjelduses esitatud ühe alternatiivi näitel reguleerimissõlm, kogumise ja puhastamise mahuti (tiik, salvkaev vms projekteerimisel pakutud lahendus), tuletõrje veemahuti, kastmisvee sukelpumba riputamise võimalus, tuletõrje veevõtu kuivhüdrant, vajalikud torustikud ning kõik muud vajalikud seadmed vastavalt koostatud ning kõigi osapoolte poolt kooskõlastatud projektile. Vajadusel rajada või tugevdada mahuti teenindamiseks pumpauto ligipääsutee ja seisuplats.

Enne ehitustööde teostamist tuleb projektala ette valmistada selliselt, et ehitustööd oleks võimalik teostada.

Ehitusplatsi valve kindlustab Töövõtja ja vastutab ehitusplatsil väärtuste säilimise eest kuni objekti lõpliku üleandmiseni Hankijale.

Sealhulgas vastutab Töövõtja:

* ehitusobjektil olemasoleva Hankija vara (sh olemasolevad rajatised ja taristu) säilimise eest;
* töökaitse, ohutuse ja tuleohutusnõuete korraldamise ja täitmise eest ehitusobjektil;
* enda või alltöövõtjate süülise tegevusega (tegevusetusega) põhjustatud kahjude eest kolmandate isikute suhtes;
* alltöövõtjate poolt tehtud töö, tööde kvaliteedi ja muude tegevuste eest sooritatava töö raames.

Töövõtu mahtu kuulub:

1. Tööde eelsed uuringud, mõõdistused ja muud projekteerimise ja ehitamise eelsed toimingud ja tööd;
2. Vajaliku dokumentatsiooni vormistamine hanke eesmärgi täitmiseks;
3. Ehitusobjektil paigaldada projekti logodega ja projekti ning ehitamise kohta infot sisaldavad infotahvlid. Infotahvlite kujundus kooskõlastada enne tellimist Arhitektuuri- ja Linnaplaneerimise Ametiga
4. Ohutuse tagamiseks töömaa piiramine, sh vajalikud toimingud ehitusobjekti sees;
5. Ehitustöödel kasutada ehitustöödeks lubatud materjale. Kasutatud materjalid, tooted ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad. Kõik ehitustööde käigus kasutatavad ehitusmaterjalid peavad olema Eestis sertifitseeritud, omama kemikaali ohutuskaarti, olema kooskõlastatud Tellijaga enne tööde algust ning vastama ekspluatatsiooni tingimustele ja nõuetele;
6. Vajalike seadmete paigaldamisel ja ehitustööde tegemisel rikutud pinnad tuleb korrastada
7. Töövõtja korraldab ehitusprahi regulaarset ehitusaegset koristust ning ehitus-järgset koristust, sortimist ja utiliseerimist, tagades ehitusjääkide kõrvaldamise
8. Ehitusaegsete kommunaalkulude katmine (näiteks elekter)
9. Ehitusaegsete elektritrasside, elektrikilpide ja teiste ehitustööde teostamiseks vajalike kommunikatsioonide kasutamisel kulude katmine.
10. Tööde teostamiseks vajalike lubade, dokumentide ja kooskõlastuste saamine vajalikes ametkondades. Vajalike andmete elektrooniline sisestamine ehitisregistri kaudu ehitus- ja kasutusloa saamiseks. Ehitustööd loetakse lõplikult valmistehtuks kohaliku omavalitsuse poolt ehitise kasutusloa väljastamisega.

Katsetused ja mõõdistused

Töövõtja peab tegema:

- Katsetused ja mõõdistused

- Kasutusloa saamiseks vajalikud mõõdistused

- Katsetused ja mõõdistused nendele osadele, mille vastavust saab tuvastada katsetuste ja mõõdistuste teel

- Kaetud tööde fikseerimise (aktid, fotod jm vajalik)

Projekteeritaval objektil peab olema tagatud: vastavus õigusaktidele ja käesolevas tehnilises kirjelduses esitatud nõuetele, keskkonnasäästlikkus, ehituskulude optimaalsus.

Töö järgselt tuleb koostada teostusmõõdistus ning taastada kõik töö käigus tekkinud kahjustused. Taotleda kasutusluba/kasutusteatist.

Tööde tähtajad

Ehitustööd loetakse lõplikult valmistehtuks kohaliku omavalitsuse poolt ehitise kasutusloa väljastamisega.

Tööde teostamise ajagraafik koostatakse ja kooskõlastatakse Poolte vahel hiljemalt ühe (1) kalendrinädala jooksul alates Lepingu jõustumisest.

Töövõtja on kohustatud korraldama ja läbi viima iga kahe nädala tagant (vajadusel tihedamini) töökoosolekuid ja esitama seisukohti projekteerimis- ja ehitustööde kohta.